Iste Lunes prencipian en Zaragoza a XXI edición d’as Chornadas d’as luengas d’Aragón que organiza todas las anyadas l’Asociación Cultural Nogara-Religada. Como todas las anyadas, mientres toda una semana,se charrará y debatirá sobre as luengas d’Aragón, a suya historia, actualidat y futuro.
#000002
As chornadas prencipiarán con a charrada de l’historiador Guillermo Tomás Faci, qui charrará sobre “Os Fueros d’Aragón: introducción, importancia pa la historia de l’aragonés y bellas novedatz”, tema de prou actualidat dimpués d’o debat ubierto por o trobod’o manuscrito más viello conoixiu con parte d’os Fueros d’Aragón.
#000003
O mierques continarán as chornadas con una visita guidada en aragonés por o centro d’a ciudat. Dende o centro Joaquín Roncal, en a carrera Sant Braulio, se ferá una gambada que rematará amán d’o Teatro d’o Mercau. Astí se asistirá a l’homenache poetico a Desideri Lombarte d’o Dúo Recapte. Iste ye d’un d’os actos que se incluyen en as celebracions d’o 25 cabo d’anyo d’a muerte d’o poeta de Penyarroya de Tastavins.
#000004
Os estudios sobre a luenga siempre ocupan una parte important d’as chornadas. En ista edición,l’aragonés d’o lugar de Campo, será o protagonista en a charrada d’o chueves: “Una ferramienta mes pa o conoiximiento de l’aragonés ribagorzano: O “Vocabulario del habla de Campo” de Bienvenido Mascaray”, a on que se podrá conoixer o treballo publicau por Xordica Editorial.
#000005
A zaguer d’as charradas plega o viernes de man de Javier Vispe Mur, qui explicará o premiau y reconoixiu prochecto que se ye desembolicando en o CRA Cinca Cinqueta. A charrada, titolada “El Cine de La Clica d’el Cinca-Cinqueta: El medio audiovisual como recurso ta’l aprendizache y revalura de l’aragonés en educación primaria”, amanará os videos feito con os ninos d’o CRA, de tot en aragonés y que tantismo exito son tenendo aintro y difuera d’Aragón.
#000006